Ministru kabineta rīkojuma projekta

**"****Par Talsu novada pašvaldības nekustamo īpašumu "Baznīcas ceļš", "Kaļķu–Struņķu ceļš", "Meža ceļš" un "Vidusupes ceļš" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Talsu novada pašvaldības nekustamo īpašumu "Baznīcas ceļš", "Kaļķu–Struņķu ceļš", "Meža ceļš" un "Vidusupes ceļš" pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Talsu novada pašvaldības nekustamo īpašumu "Baznīcas ceļš" Balgales pagastā, nekustamo īpašumu "Kaļķu–Struņķu ceļš" Ģibuļu pagastā, nekustamo īpašumu "Meža ceļš" Laucienes pagastā un nekustamo īpašumu "Vidusupes ceļš" Lībagu pagastā, jo tie nav nepieciešami pašvaldības funkciju pildīšanai, nodot tos Zemkopības ministrijas valdījumā valsts funkciju (valsts meža apsaimniekošanas un aizsardzībai) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums "Baznīcas ceļš" Balgales pagastā, Talsu novadā (nekustamā īpašuma kadastra Nr. 8846 005 0038), kas sastāv no zemes vienības (zemes vienības kadastra apzīmējums 8846 005 0030) 1,93 ha platībā un inženierbūves ceļa "Baznīcas ceļš" (būves kadastra apzīmējums 8846 005 0030 002) (turpmāk ‒ nekustamais īpašums "Baznīcas ceļš"), nekustamais īpašums "Kaļķu–Struņķu ceļš" Ģibuļu pagastā, Talsu novadā (nekustamā īpašuma kadastra Nr. 8854 001 0075), kas sastāv no zemes vienības (zemes vienības kadastra apzīmējums 8854 001 0073) 0,22 ha platībā un inženierbūves ceļa "Kaļķu-Struņķu ceļš" (būves kadastra apzīmējums 8854 001 0073 001) (turpmāk ‒ nekustamais īpašums "Kaļķu-Struņķu ceļš"), nekustamais īpašums "Meža ceļš" Laucienes pagastā, Talsu novadā (nekustamā īpašuma kadastra Nr. 8870 015 0031), kas sastāv no zemes vienības (zemes vienības kadastra apzīmējums 8870 015 0031) 3,89 ha platībā un inženierbūves ceļa "Meža ceļš" (būves kadastra apzīmējums 8870 015 0031 002), (turpmāk ‒ nekustamais īpašums "Meža ceļš") un nekustamais īpašums "Vidusupes ceļš" Lībagu pagastā, Talsu novadā (nekustamā īpašuma kadastra Nr. 8872 019 0034), kas sastāv no zemes vienības (zemes vienības kadastra apzīmējums 8872 019 0031) 0,55 ha platībā un inženierbūves ceļa "Vidusupes ceļš” (būves kadastra apzīmējums 8872 019 0031 002), (turpmāk ‒ nekustamais īpašums "Vidusupes ceļš") ir Talsu novada pašvaldībai piederoši nekustamie īpašumi, kas ierakstīti zemesgrāmatā uz Talsu novada pašvaldības vārda.  Nekustamais īpašums "Baznīcas ceļš" ierakstīts zemesgrāmatā Kurzemes rajona tiesas Zemesgrāmatu nodaļas Balgales pagasta zemesgrāmatas nodalījumā Nr. 1000 0060 7569.  Nekustamais īpašums "Kaļķu–Struņķu ceļš" ierakstīts zemesgrāmatā Kurzemes rajona tiesas Zemesgrāmatu nodaļas Ģibuļu pagasta zemesgrāmatas nodalījumā Nr. 1000 0060 8070.  Nekustamais īpašums "Meža ceļš" ierakstīts zemesgrāmatā Kurzemes rajona tiesas Zemesgrāmatu nodaļas Laucienes pagasta zemesgrāmatas nodalījumā Nr. 1000 0060 7538.  Nekustamais īpašums "Vidusupes ceļš" ierakstīts zemesgrāmatā Kurzemes rajona tiesas Zemesgrāmatu nodaļas Lībagu pagasta zemesgrāmatas nodalījumā Nr. 1000 0060 7652.  Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) teksta datiem, rīkojuma projektā minēto nekustamo īpašumu sastāvā esošām zemes vienībām reģistrēti apgrūtinājumi atbilstoši Aizsargjoslu likumā noteiktajam.  Nekustamā īpašuma "Baznīcas ceļš" sastāvā ietilpstošajai zemes vienībai ar kadastra apzīmējumu 8846 005 0030 ir noteikti šādi apgrūtinājumi: ekspluatācijas aizsargjoslas teritorija gar valsts reģionālajiem autoceļiem lauku apvidos 0,04 ha platībā (7312030302), sanitārās aizsargjoslas teritorija ap kapsētu 0,33 ha platībā (7316080100).  Nekustamā īpašuma “Kaļķu–Struņķu ceļš” sastāvā ietilpstošajai zemes vienībai ar kadastra apzīmējumu 8854 001 0073 ir noteikti šādi apgrūtinājumi: no 25 līdz 100 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos 0,21 ha platībā (7311020203), ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 0,22 ha platībā (7312030303).  Nekustamā īpašuma “Meža ceļš” sastāvā ietilpstošajai zemes vienībai ar kadastra apzīmējumu 8870 015 0031 ir noteikts šāds apgrūtinājums: ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 3,89 ha platībā (7312030303).  Nekustamā īpašuma “Vidusupes ceļš” sastāvā ietilpstošajai zemes vienībai ar kadastra apzīmējumu 8872 019 0031 ir noteikti šādi apgrūtinājumi: ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 0,55 ha platībā (7312030303), no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,04 ha platībā (7311020103).  Pēc NĪVKIS datiem, rīkojuma projektā minēto nekustamo īpašumu sastāvā esošo zemes vienību lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Valstij, pārņemot nekustamos īpašumus no pašvaldības, NĪVKIS reģistrētie apgrūtinājumi nerada papildu ietekmi uz rīkojuma projektā minēto nekustamo īpašumu iespējamo izmantošanu. Zemkopības ministrijai, izmantojot valsts nekustamos īpašumus, ir saistoša Aizsargjoslu likumā noteiktā kārtība atbilstoši aizsargjoslu veidam.  Mērķis, ar kuru valsts īpašumā tiek pārņemts pašvaldībai piederoši nekustamie īpašumi, ir nodrošināt blakus esošā valsts meža apsaimniekošanu un aizsardzību, jo tie funkcionāli tiek izmantoti kā meža infrastruktūras objekti akciju sabiedrības “Latvijas valsts meži” (turpmāk – sabiedrība) mežsaimnieciskajos darbos iesaistītā transporta pārvietošanai, tāpēc uzturami atbilstošā stāvoklī ar piemērotu ceļa noturību, bet pašvaldība finansējuma trūkuma dēļ to nevar nodrošināt.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina sabiedrība, kas nodibināta valsts meža īpašuma pārvaldīšanai un apsaimniekošanai.  Rīkojumā minētie nekustamie īpašumi nepieciešami sabiedrībai, lai to sastāvā esošās inženierbūves ceļus pārbūvētu ar tādu noturību un kvalitāti, kāda nepieciešama sabiedrības mežsaimnieciskajos darbos iesaistītā transporta pārvietošanai, tā dodot iespēju piekļūt valsts meža masīviem. Pēc būvdarbu pabeigšanas nekustamo īpašumu dati tiks aktualizēti, ievērojot Nekustamā īpašuma valsts kadastra likumā un Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi” noteikto. Talsu novada dome, rīkojoties atbilstoši likuma “Par pašvaldībām” 21. panta pirmās daļas 17. punktam un izskatot sabiedrības iesniegumus par plānoto rīkojuma projektā minēto inženierbūvju rekonstrukciju, 29.12.2020. pieņēma lēmumu Nr. 593 "Par nekustamā īpašuma "Baznīcas ceļš", Balgales pagastā, Talsu novadā, nodošanu bez atlīdzības valsts īpašumā", lēmumu Nr. 594 "Par nekustamā īpašuma "Kaļķu–Struņķu ceļš", Ģibuļu pagastā, Talsu novadā, nodošanu bez atlīdzības valsts īpašumā", lēmumu Nr. 595 "Par nekustamā īpašuma "Meža ceļš", Laucienes pagastā, Talsu novadā, nodošanu bez atlīdzības valsts īpašumā" un lēmumu Nr. 596 "Par nekustamā īpašuma "Vidusupes ceļš", Lībagu pagastā, Talsu novadā, nodošanu bez atlīdzības valsts īpašumā", ar kuriem nolēma nodot bez atlīdzības Latvijas valstij Zemkopības ministrijas personā rīkojuma projektā minētos nekustamos īpašumus valsts funkciju (valsts meža apsaimniekošana un aizsardzība) īstenošanai, vienlaikus nosakot pienākumu Zemkopības ministrijai nekustamos īpašumus bez atlīdzības nodot Talsu novada pašvaldībai, ja tie vairs netiek izmantoti Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai, par to izdarot atzīmi Zemesgrāmatā. Ar rīkojuma projektu paredzēts nekustamos īpašumus pārņemt bez atlīdzības valsts īpašumā un nodot ministrijas valdījumā, nostiprinot zemesgrāmatā valsts īpašuma tiesības Zemkopības ministrijas personā un nodot tos sabiedrībai pārvaldīšanā valsts meža apsaimniekošanai un aizsardzībai.  Šī rīkojuma projekta būtība ir pārņemt pašvaldības nekustamos īpašumus valsts īpašumā valsts funkcijas izpildei, kuras izbeigšana netiek paredzēta un netiek prognozēta. Ja tomēr iestājas Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot likumā ietvertās normas par attiecīgās mantas nodošanu pašvaldībai.  Ievērojot Publiskas personas mantas atsavināšanas likuma 42. pantā ietvertās prasības par attiecīgās mantas atpakaļ nodošanu pašvaldībai, gadījumā, ja iestāsies rīkojuma projekta 2. punktā minētais apstāklis un nekustamie īpašumi vairs netiks izmantoti norādītās funkcijas izpildei, tie pēc to datu aktualizācijas tiks nodoti Talsu novada pašvaldībai.  Rīkojuma projektam ir pievienoti īpašumtiesības apliecinošie dokumenti un Talsu novada pašvaldības lēmumi, kas apliecina, ka rīkojuma projektā minētie nekustamie īpašumi nav nepieciešami Talsu novada pašvaldībai.  Ievērojot minēto, nekustamo īpašumu pārņemšana valsts funkciju īstenošanai no pašvaldības ir lietderīga, un normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda Zemkopības ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, sabiedrība un Talsu novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, sabiedrība un Talsu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Rasnača 67027517

[Tamara.Rasnaca@zm.gov.lv](mailto:Tamara.Rasnaca@zm.gov.lv)